Diari Oficial de la Generalitat Valenciana


Sumari del DOGV 7005, del 17-04-2013 (2013/3532)

Licitació número 1925/2007. Programa d'actuació aïllada en sòl urbà per a l'edificació del sector 5-B de la platja.
-------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/3532


Data del document
:   03-04-2013

Organisme emissor
:   Ajuntament de Puçol

Tipus de document
:   Anunci

Descriptors 

:   * Puçol
    * contracte d'obres
    * pla d'urbanisme

Licitació número 1925/2007. Programa d'actuació aïllada en sòl urbà per a l'edificació del sector 5-B de la platja.  
 [2013/3532]  
Apartat I. Poder adjudicador  
I.1) Nom, adreces i punts de contacte. Entitat local adjudicatària del programa d'actuació integrada.  
I) Nom oficial: Ajuntament de Puçol.  
II) Adreça postal: plaça de Joan de Ribera, 15.  
III) Localitat: Puçol.  
IV) Codi postal: 46658.  
V) País: Espanya.  
VI) Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
VII) Telèfon de contacte: +71 830 016 203.  
VIII) Fax de contacte: +69 264 554 556.  
IX) Adreça de correu electrònic de contacte:   
.  
Adreces Internet: .  
Pot obtindre's més informació en els punts indicats més amunt.  
Es regix pel que s'ha disposat en el títol II, capítol XIV, secció 8a, de la Llei Urbanística Valenciana: en el llibre II, títol III del Reglament d'Ordenació i Gestió Territorial i Urbanística, i en l'article 258.1 de l'esmentat reglament pel que no hi ha bases generals i particulars; pel que es disposa en l'acord adoptat pel Ple de l'Ajuntament de 28 de gener de 2008, per mitjà del qual s'aprova el programa d'actuació aïllada del sector 5-B i el projecte de reparcel·lació horitzontal d'este, i en l'acord de 30 de gener de 2012 sobre resolució de la condició d'urbanitzador a Promocasa, SL.  
  
Apartat II. Objecte del contracte  
II.1) Descripció.  
II.1.1) Denominació del contracte establida pel poder adjudicador: programa d'actuació aïllada en sòl urbà per a l'edificació del sector 5-B de la platja.  
II.1.2) Tipus de contracte i emplaçament de les obres, lloc d'entrega o d'execució: obres, projecte d'execució d'obres i execució d'obres.  
  
Emplaçament principal d'estes: l'única parcel·la urbanística existent en el sector 5-B, hui sítia en l'avinguda del Grau Vell, 19, i que reunix la condició de solar.  
Codi NUTS ES523.  
II.I.3) L'anunci es referix a: contracte públic.  
II.1.4) Breu descripció del contracte o adquisició: concurs per a la selecció d'agent urbanitzador per al desenrotllament del programa d'actuació aïllada en sòl urbà per a l'edificació de l'única parcel·la urbanística del sector 5-B de la platja de Puçol.  
II.1.5) Classificació CPV (vocabulari comú de contractes públics):   
  
Codi CPV: 08859455. Desenrotllament urbà.  
II.1.6) Contracte cobert per l'acord sobre contractació pública (ACP): no.  
II.1.7) Divisió en lots: no.  
II.1.8) S'acceptaran variants- les resultants de l'elaboració del projecte d'edificació, que haurà de complir la normativa d'edificació vigent en el moment de la seua presentació.   
II.2) Quantitat o extensió del contracte.  
II.2.1) Extensió del contracte: el pressupost de les càrregues econòmiques són les que consten en el programa aprovat el 28 de gener de 2008 pel Ple de l'Ajuntament.   
II.2.2) Opcions: no.  
II.3) Duració del contracte o termini d'execució: 24 mesos a partir de l'acta de replantejament de les obres.  
  
Apartat III. Informació de caràcter jurídic, econòmic, financer i tècnic  
III.1) Condicions relatives al contracte.  
III.1.1) Depòsits i garanties exigits: l'adjudicatari del programa d'actuació aïllada ha de garantir el cost de les indemnitzacions, preus justos i gastos de reallotjament necessaris per a realitzar l'actuació, i el cost de les obres d'urbanització complementàries. Les modalitats i quanties de les garanties seran les previstes en l'article 140 d'esta llei, i s'admetrà, en tot cas, la garantia real. A més de la garantia definitiva, haurà d'acreditar la prestació d'una garantia específica per un import equivalent al 7 per cent del cost de les obres d'edificació (article 420 del Reglament d'Ordenació i Gestió Territorial i Urbanística).   
III.1.2) Principals condicions de finançament i de pagament i/o referència a les disposicions que les regulen: articles 166 i 167 de la Llei 16/2005, de 30 de desembre, de la Generalitat, Urbanística Valenciana (DOGV 5167, 31.12.2005), i article 383 del Reglament d'Ordenació i Gestió Territorial i Urbanística (Decret 67/2006, de 12 de maig, DOGV 23.05.2006).  
III.1.3) Forma jurídica que haurà d'adoptar l'agrupació d'operadors econòmics adjudicatària del contracte: no és exigible.  
III.1.4) Altres condicions particulars a què està subjecta l'execució del contracte:  
-  
III.2) Condicions de participació.  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil: l'aspirant a urbanitzador haurà d'acreditar la seua capacitat i aptitud per a contractar amb l'Ajuntament de Puçol, no estar sotmés a una prohibició de contractar i incompatibilitats, i acreditar la seua solvència, tant econòmica i financera com tècnica i professional, de conformitat amb la normativa reguladora de la contractació pública amb especial referència al que disposa l'article 60 del Text Refós de la Llei de Contractes del Sector Públic, de 14 de novembre de 2011, i el que disposa l'article 121 de la Llei Urbanística Valenciana, desplegat per l'article 310 del Reglament d'Ordenació i Gestió Territorial i Urbanística.  
  
III.2.2) Capacitat econòmica i financera: per a la justificació de la solvència econòmica i financera caldrà ajustar-se al que disposa l'article 122 de la Llei Urbanística Valenciana i la normativa reguladora de la contractació pública.  
III.2.3) Capacitat tècnica: per a la justificació de la solvència tècnica i professional haurà d'aportar tota la documentació establida en l'article 123.1 de la Llei Urbanística Valenciana i la normativa reguladora de la contractació pública.  
  
Apartat IV. Procediment  
IV.1) Tipus de procediment.  
IV.1.1) Tipus de procediment: obert.  
IV.2) Criteris d'adjudicació.  
IV.2.1) Criteris d'adjudicació:  
3. Proposició juridicoeconòmica. La proposició econòmica versarà sobre el preu d'adquisició de l'immoble, sobre la participació dels propietaris en el desenrotllament del programa i, si és el cas, les condicions de reallotjament als residents. Es preferirà la proposició juridicoeconòmica que oferisca i garantisca millors condicions econòmiques i facilitats de reallotjament a la totalitat dels propietaris i titulars de béns o drets afectats. Subsidiàriament, i excepte que l'immoble es trobe sotmés a un règim d'edificació o rehabilitació forçosa es preferirà la que estiga protegida per una major part alíquota del valor conjunt dels béns o drets afectats, superant en un quint el valor de la següent oferta.  
  
Si no hi ha cap que supere eixe marge d'avantatge, es preferirà la que compte amb el suport explícit d'un nombre més gran de propietaris i titulars de béns o drets afectats (article 147 de la LUV i article 256 del Reglament d'Ordenació i Gestió Territorial i Urbanística).  
IV.2.2) Es realitzarà una subhasta electrònica?, no.  
IV.3) Informació administrativa.  
IV.3.1) Número de referència que el poder adjudicador assigna a l'expedient: 1925/2007 programació d'actuació aïllada en sòl urbà per a l'edificació del sector 5-B de la platja.  
IV.3.2) Publicacions anteriors referents al mateix contracte: l'alternativa tècnica i resta de documentació que formen part del programa van ser sotmeses a informació pública per mitjà d'inserció d'anunci en el Diari Oficial de la Comunitat Valenciana núm. 5584, de 24.08.2007. Així com en el periòdic Levante de 24 d'agost de 2007, pel qual es va sotmetre a informació pública per un termini d'un mes, en compliment del que s'ha preceptuat per l'article 258 del Reglament d'Ordenació i Gestió Territorial i Urbanística.   
L'acord d'aprovació del programa adoptat el 28 de gener de 2008 ha sigut publicat en el Butlletí Oficial de la Província de València número 101, de 29 d'abril de 2008.  
IV.3.3) Condicions per a l'obtenció de les bases generals i particulars de programació: no hi ha bases generals i particulars. Es regix pel que disposa el títol II, capítol XIV, secció 8a., de la Llei Urbanística Valenciana, i el llibre II, títol III, del Reglament d'Ordenació i Gestió Territorial i Urbanística, i l'article 258.1.  
IV.3.4) Termini de recepció d'ofertes i sol·licituds de participació: les proposicions dels interessats podran presentar-se dins dels 10 dies hàbils següents a la publicació d'este anunci en el Diari Oficial de la Comunitat Valenciana, fins a les 13.00 hores en el Registre d'Entrada de l'Ajuntament de Puçol.  
IV.3.5) Llengua o llengües en què pot redactar-se l'oferta o sol·licitud de participació: ES: espanyol / valencià.  
IV.3.6) Termini durant el qual el licitador estarà obligat a mantindre la seua oferta: fins que es produïsca l'adjudicació definitiva del programa. Si no es produïx l'adjudicació en el termini establit a este efecte, els concursants tindran dret a retirar les seues proposicions.  
IV.3.8) Condicions per a l'obertura de les ofertes: el procediment d'obertura d'ofertes es regirà pel que establix l'article 259 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística.  
  
Apartat VI. Informació complementària  
VI.1) Es tracta de contractes periòdics- no.  
VI.2) Es relaciona el contracte amb un projecte o programa finançat per mitjà de fons comunitaris- no.  
VI.3) Informació addicional: proposició juridicoeconòmica.  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el registre de la propietat, al compliment de les obligacions pròpies del dit urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
c) Full resum de les dades econòmiques rellevants.  
2. La proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant, si és el cas i en funció del projecte de reparcel·lació, els aspectes següents:  
a) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la Llei Urbanística Valenciana.  
b) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
c) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10 per cent.  
d) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
e) Coeficient de canvi: part alíquota de l'aprofitament objectiu, expressada en tant per un, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
f) Preu del sòl als efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.  
g) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que acollits a estes, si és el cas, es recolzen per una entitat financera degudament registrada.  
h) Preu d'adquisició de l'immoble i, si és el cas, condicions de reallotjament als residents.  
Altres documents.  
Les propostes presentades hauran d'anar acompanyades en sobre a part, denominat «Documentació», de la documentació següent:  
a) Aquells que acrediten la personalitat jurídica del concursant i, si és procedent, la seua representació.  
b) Acreditació de la disponibilitat civil sobre terrenys suficients per a assegurar l'edificació de les parcel·les objecte de programació.  
c) Els documents que acrediten els requisits de solvència tècnica i professional, econòmica i financera, d'acord amb els exigits per la normativa urbanística i la reguladora de la contractació administrativa.  
d) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent-hi expressament la circumstància de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
  
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que els poguera correspondre.  
Documentació susceptible de valoració per a l'adjudicació del programa.  
Seran susceptibles de valoració la proposició juridicoeconòmica (excepte els apartats 1.a, c, 2.f i g assenyalats anteriorment).  
VI.4) Procediments de recursos.  
VI.4.1) Òrgan competent per als procediments de recurs:  
I) Nom oficial: Ajuntament de Puçol.  
II) Adreça postal: plaça Sant Joan de Ribera, 15.  
III) Localitat: Puçol  
IV) Codi postal: 46288.  
V) País: Espanya.  
VI) Si és el cas, unitat administrativa de l'entitat local responsable de la tramitació del programa d'actuació integrada, com a punt de contacte: Urbanisme.  
VII) Telèfon de contacte: +63 633 033 203.  
VIII) Fax de contacte: +59 590 505 556.  
IX) Adreça de correu electrònic de contacte:   
.  
Adreces Internet: .  
  
Puçol, 3 d'abril de 2013.- L'alcaldessa: María Mercedes Sanchis Montañana.